OpenLLM-France/wikimedia huggingface dataset:
# Home Assistant

Home Assistant és una plataforma o entorn de programari lliure i de codi obert amb l'objectiu d'implementar un sistema de control domèstic d'internet de les coses. Home assistant es pot emprar en qualsevol plataforma que pugui executar Python 3, tant en dispositius Raspberry Pi fins a sistemes NAS.

## Components de maquinari

* Productes d'il·luminació : avi-on (Bluetooth), wemo (Wi-Fi), BlinkStick (USB), LEVITON (Bluetooth), enocean, fluxsmart (Bluetooth), IKEA tradfri (ZigBee), INSTEON, KNX, LIFX (wi-fi), LUTRON, Osram Lightify (ZigBee), Philips Hue (ZigBee), TP-LINK (Wi-Fi), Wink (ZigBee), D-Link (Wi-Fi), Eddistone (Bluetooth),
* Productes de sensòrica : Nest (Wi-.Fi), netatmo (Bluetooth), tado (Wi-Fi), Honeywell thermostat (Wi-Fi).

## Components de programari

* Blockchain, IFTTT, MQTT.

## Referències

* ↑ «Home Assistant» (en anglès). https://hub.docker.com.+[Consulta: 24 octubre 2017].
* ↑ hek. «Home Assistant | MySensors - Create your own Connected Home Experience» (en anglès). https://www.mysensors.org.+[Consulta: 24 octubre 2017].
* ↑ «Home Assistant — Open Source Home Automation on the App Store» (en anglès). https://itunes.apple.com.+[Consulta: 24 octubre 2017].
* ↑ «Home Assistant repository» (en anglès). https://github.com.+[Consulta: 24 octubre 2017].
* ↑ «Home Assistant: The Python Approach to Home Automation [Video]» (en anglès). https://www.linux.com.+[Consulta: 24 octubre 2017].

## Vegeu també

Altres programaris similars : Domoticz, openHAB
Canal de Youtube Tecnoyfoto
# Holger Hieronymus

Holger Hieronymus (Hamburg, el 22 de febrer de 1959) és un ex jugador de futbol alemany.
# Hippocampus biocellatus

Hippocampus biocellatus és una espècie de peix de la família dels singnàtids i de l'ordre dels singnatiformes.

## Morfologia

Els mascles poden assolir els 10,8 cm de longitud total.

## Distribució geogràfica

Es troba a Austràlia Occidental.

## Referències

* 1 2 FishBase (anglès)
* ↑ Kuiter, R.H., 2001. Revision of the Australian seahorses of the genus Hippocampus (Syngnathiformes: Syngnathidae) with descriptions of nine new species. Rec. Aus. Mus. 53:293-340.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hippocampus bleekeri

Hippocampus bleekeri és una espècie de peix de la família dels singnàtids i de l'ordre dels singnatiformes.

## Morfologia

Els mascles poden assolir els 35 cm de longitud total.

## Distribució geogràfica

Es troba a Austràlia i Nova Zelanda.

## Referències

* ↑ Rafinesque C. S. 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. [i-iv] 3-69 [70 blank], Part 2 with slightly different title, pp. ia-iva + 71-105 [106 blank]). Caratteri.
* ↑ «Hippocampus bleekeri». Catalogue of Life. (anglès) (anglès)
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hippocampus breviceps

Hippocampus breviceps és una espècie de peix de la família dels singnàtids i de l'ordre dels singnatiformes.

## Morfologia

Els mascles poden assolir els 15 cm de longitud total.

## Distribució geogràfica

Es troba al sud-oest d'Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hippocampus colemani

Hippocampus colemani és una espècie de peix de la família dels singnàtids i de l'ordre dels singnatiformes.

## Distribució geogràfica

Es troba a l'Illa de Lord Howe.

## Referències

* ↑ FishBase (anglès)

## Bibliografia

* Eschmeyer, W.N. (ed.), 2004. Catalog of fishes. Updated database version of January 2004. Catalog databases as made available to FishBase in January 2004.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Lourie, S. A., Amanda C.J. Vincent i Heather J. Hall: Seahorses: An Identification Guide to the World's Species and their Conservation. Dorling Print Limited, Dorling House: Londres, Gran Bretanya: Project Seahorse, 1999.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Henri Lepage

Henri Lepage, (París, 7 d'agost de 1906 - Mont-real, 1959) fou un ciclista canadenc, que es va especialitzar en les curses de sis dies de les quals va aconseguir 10 victòries en 54 participacions.

## Palmarès

* 1931
** 1r als Sis dies de Mont-real (1) (amb William Peden)
** 1r als Sis dies de Mont-real (2) (amb William Peden)
* 1933
** 1r als Sis dies de Saint Louis (amb William Peden)
** 1r als Sis dies de Minneapolis (amb William Peden)
** 1r als Sis dies de Toronto (amb Alfred Letourneur)
* 1934
** 1r als Sis dies de Pittsburgh (amb Jimmy Walthour)
** 1r als Sis dies de Milwaukee (amb William Peden i Jules Audy)
* 1936
** 1r als Sis dies de Minneapolis (amb Reginald Fielding)
* 1937
** 1r als Sis dies de Filadèlfia (amb Jules Audy)
* 1938
** 1r als Sis dies d'Indianapolis (amb Fernand Wambst)

## Referències

* ↑ «Biografia de Henri Lepage». 6dayracing.ca. Arxivat de l'original el 5 de març 2016. [Consulta: 29 desembre 2016].

## Enllaços externs

* Fitxa a sitiodeciclismo.net
* Fitxa a cyclebase.nl
# Henri Lewkowicz

Henri Lewkowicz (1919 - 1981) fou un violinista polonès nacionalitzat francès.
Als setze anys va anar a París per estudiar amb els mestres Jacques Thibaud, Jules Bucheritz i Carl Flesch. Els seus primers recitals com a violinista, a l'Escola Normal i a l'Associació de Música de Cambra el van fer destacar i van posar de manifest el seu exquisit temperament.
Quan es proposava efectuar una gira artística pels Estats Units, va començar la Segona Guerra Mundial i fugint dels exèrcits del Tercer Reich es va refugiar a Barcelona. Mancat d'altres perspectives de treball, es va enrolar en una orquestrina que amenitzava les vetllades del desaparegut Rigat, a la plaça de Catalunya, un restaurant i sala de festes molt popular llavors, que reunia un públic selecte. Allí va ser descobert per uns bons aficionats que van saber veure en ell un artista de classe, un intèrpret que no havia de romandre en l'anonimat i en un ambient impropi de la seva categoria, i el van ajudar a incorporar-se a una activitat professional de superior abast, patrocinant la seva presentació al Gran Teatre del Liceu amb l'Orquestra Simfònica de Barcelona, que va dirigir un altre artista escapat de la tragèdia bèl·lica d'aquells anys i també molt estimat a Barcelona: el mestre japonès Ekitai Han. En aquesta estrena personal, va ser solista del Concert en re major de Beethoven i va ser un èxit memorable i a partir de llavors va ser reclamat per actuar en múltiples recitals en els que va col·laborar gairebé sempre amb el pianista Pere Vallribera. Va participar també en concerts d'orquestra, amb la Municipal en l'època de Toldrà, amb la de cambra de Berlín dirigida per Hans von Benda i amb altres directors, Pich Santasusana entre ells.
Més tard, va recórrer triomfalment Europa i gran part d'Amèrica.

## Referències

* ↑ «Edición del domingo, 26 julio 1981, página 57 - Hemeroteca - Lavanguardia.es».
* 1 2 3 «Edición del martes, 18 noviembre 1958, página 9 - Hemeroteca - Lavanguardia.es» (en hemeroteca la vanguardia), 18-11-1958. [Consulta: 28 gener 2021].
* ↑ Programa d'un concert al Palau de la Música Catalana
# Hereheretue

Hereheretue o Hiri-oro és un atol de les Tuamotu, a la Polinèsia Francesa. Forma una comuna associada a la comuna d'Hao. Està situat al sud-oest de l'arxipèlag, a 450 km d'Hao.
És un atol petit i allunyat. Les terres més properes són les illes del Duc de Gloucester, a 150 km, que depenen de la comuna associada d'Hereheretue. Unides administrativament, algun cop s'inclou en aquest grup. La superfície total és de 4 km², tancant completament la llacuna interior.
El primer albirament documentat per europeus va ser per l'expedició espanyola de Pedro Fernández de Quirós el 4 de febrer de 1606. Amb els altres tres atols de les illes del duc de Gloucester van ser anomenats Cuatro Coronas.
La població total era de 56 habitants al cens del 2012. La vila principal es troba a l'illot de l'oest, però segons les condicions del vent i del mar, la població es desplaça a l'illot del sud. Disposa d'una estació meteorològica, però no hi ha ni port ni aeroport.
La població actual prové d'Anaa, situat al nord, amb qui comparteix el mateix dialecte anomenat «parata».

## Referències

* ↑ Young, J.L. «Names of the Paumotu Islands, with the old names so far as they are known.». Journal of the Polynesian Society, vol. 8, 4, 1899, pàg. 264–268. Arxivat 10 de febrer 2012 a Wayback Machine.
* ↑ Burney, James A chronological history of the discoveries in the South Sea or Pacific Ocean London, 1803, vII, p.326.
* ↑ «Population». Institut de la statistique de la Polynésie française. Arxivat de l'original el 17 de novembre 2019. [Consulta: 26 setembre 2014].

## Enllaços externs

* Imatges d'Hereheretue (francès)
# Howard Dean

Howard Dean (East Hampton, Nova York, 17 de novembre de 1948). Governador de l'Estat de Vermont (1991-2003) i aspirant demòcrata a la Casa Blanca l'any 2004.
Es va graduar en Medicina el 1971 per la Universitat Yale i va obtenir el títol de metge el 1978. Va ser escollit per Vermont a la Cambra de Representants des del 1982 i fins al 1986, any en què va ser escollit vicegovernador de Vermont. Dean va mantenir la doble vessant de metge i polític fins al 1991, quan la sobtada mort del governador republicà de Vermont, Richard Snelling, el va portar a assumir el càrrec de governador. Va ser reelegit cinc vegades per mandats de dos anys. Durant el període 1994-1995 va servir també com a president de l'Associació Nacional de Governadors.
Va ser un dels primers a anunciar la seva candidatura per a les eleccions presidencials dels Estats Units del 2004, concretament el 31 de maig del 2002. Va atreure l'atenció de molts activistes amb les seves acusacions directes al govern de George W. Bush, oposició a la invasió de l'Iraq de 2003, així com per l'ús innovador d'Internet durant la seva campanya. Quan la majoria d'enquestes li donaven un triomf clar a les primàries sobre els seus contrincants demòcrates, John Kerry va donar la sorpresa i va guanyar el caucus d'Iowa (el primer estat on se celebren les primàries) i a partir d'aquí la candidatura de Dean va començar a decaure.
Va obtenir només una victòria simbòlica a Vermont després d'haver-se retirat de la lluita per la Presidència.
Dean és president del Comitè Nacional Demòcrata des del 12 de febrer del 2005.
# Håleniusita-(Ce)

La håleniusita-(Ce) és un mineral de la classe dels halurs. Rep el nom per ser l'anàleg de ceri de l'håleniusita-(La), en honor al professor Ulf Hålenius (n. 1951), director del departament de mineralogia del Museu d'Història Natural d'Estocolm, a Suècia.

## Característiques

La håleniusita-(Ce) és un mineral de fórmula química (Ce,La)OF. Va ser aprovada com a espècie vàlida per l'Associació Mineralògica Internacional l'any 2021, sent publicada l'any 2022. Cristal·litza en el sistema isomètric.
Les mostres que van servir per a determinar l'espècie, el que es coneix com a material tipus, es troben conservades a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 76144, 76145 i 76146.

## Formació i jaciments

Va ser descoberta al volcà Água de Pau, a São Miguel (Açores, Portugal), tot i que podria haver estat descrita també a d'altres indrets d'Europa.

## Referències

* ↑ «Håleniusite-(Ce)» (en anglès). Mindat. [Consulta: 23 maig 2022].
* ↑ Kampf, Anthony R.; Ma, Chi; Chiappino, Luigi «Håleniusite-(Ce), CeOF, the Ce Analogue of Håleniusite-(La) from the Água de Pau Volcano, Sãn Miguel Island, Azores District, Portugal». The Canadian Mineralogist, 60, 4, 01-07-2022, pàg. 713–717. DOI: DOI:10.3749/canmin.2200002 [Consulta: 28 desembre 2022].
# Hohrod

Hohrod (en alsacià Hohrod) és un municipi francès, situat a la regió del Gran Est, al departament de l'Alt Rin. L'any 1999 tenia 320 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 282 | 284 | 305 | 318 | 293 | 320 |

## Administració

Llista d'alcaldes :
| Període | Identitat | Partit |
| 2001- | André Wirth | |
# Hywel ab Edwin

Hywel ab Edwin (? – 1044) va ser un rei de Deheubarth que visqué al segle xi. El 1041, Gruffydd ap Llywelyn, rei de Gwynedd i Powys atacà Deheubarth, i derrotà Hywel a Pendader. Pels voltants del 1043, Gruffydd degué expulsar Hywel del país, perquè aquest es presentà a l'any següent a l'embocadura del riu Tywi amb una flota danesa per a recuperar el regne. En l'enfrontament, Gruffydd els vencé i matà Hywel en batalla.
# Il padrone sono me

Il padrone sono me és una pel·lícula italiana de comèdia dramàtica del 1955. Va marcar el debut com a director de Franco Brusati amb un guió basat en la novel·la homònima de Alfredo Panzini. La pel·lícula es va estrenar a la 16a Mostra Internacional de Cinema de Venècia.

## Argument

Saga familiar ambientada amb el teló de fons del camp de la Romanya. Robertino passa les seves vacances d'estiu a la finca familiar on juga amb Giovannino, fill del pagès Mingon, i Dolly, una cosina estatu7nidenca. Un cop creixen, Robertino es declara a Dolly, que es casa amb un ric estatunidenc. Esclata la Primera Guerra Mundial i Robertino s'enrola, només en aquest moment la Dolly li confessa el seu amor. Al front es troba amb el seu amic Zvanin però mor durant l'acció. En tornar del front, van esclatar les revoltes camperoles i Mingon compra la finca, convertint-se en l'"amo". Passen els anys i Mingon mor i Zvanin fa una amarga reflexió: els nens que juguen fora de casa són els amos del demà, convençuts que podran posseir alguna cosa a la terra, però les baralles i els amors només deixaran un gran silenci.

## Repartiment

* Paolo Stoppa: Mingon
* Andreina Pagnani: Senyora Maria
* Myriam Bru: Dolly
* Pierre Bertin: Robertino
* Leopoldo Trieste: Professor Edoardo
* Jacques Chabassol
* Daniela Rocca
* Giuseppe Addobbati
* Guido Celano
* Lina Gennari

## Referències

* ↑ Il padrone sono me a Il CInematografo
* ↑ Roberto Chiti. Dizionario del cinema italiano. I film. Gremese Editore, 1992, 1991. ISBN 8876055932.

## Enllaços externs

* Il padrone sono me a YouTube
# Horatia Valeria

Horatia Valeria va ser una antiga llei romana de l'any 449 aC (304 de la fundació de Roma) quan eren cònsols Marc Horaci Barbat i Luci Valeri Potit. Establia que el Senat Romà havia d'obeir i acceptar tot allò que el poble hagués votat en uns comicis tribunats o als plebiscits.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 65 [Consulta: 17 abril 2022].

## Vegeu també

* Hortensia de plebiscitis
# Horatia de magistratibus

Horatia de magistratibus va ser una antiga llei romana promulgada l'any 449 aC (304 de la fundació de Roma) quan eren cònsols Marc Horaci Barbat i Luci Valeri Publícola. Establia la pena de mort per tots aquells que violessin la figura dels tribuns de la plebs, edils i jutges. Els descendents del criminal serien dedicats al culte de Ceres.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 65 [Consulta: 14 abril 2022].
# Héctor Freschi

Héctor Freschi (22 de maig de 1911 - ?) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1934.

## Referències

* ↑ "Deceased" on footballzz.com
* ↑ 1934 FIFA World Cup Italy Arxivat 19-09-2011 a Wayback Machine.
* ↑ «FIFA profile». Arxivat de l'original el 2015-02-11. [Consulta: 27 febrer 2018].
# Héctor Enrique

Héctor Enrique (26 d'abril de 1962) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1986.

## Referències

* ↑ Héctor Enrique a National-Football-Teams.com (anglès)
* ↑ Héctor Enrique Fitxa i estadístiques a la FIFA
* ↑ «hizo el gol con la mano y otro gracias a mí, que le di el pase (risas)». Arxivat de l'original el 2012-02-29. [Consulta: 22 març 2018].
* ↑ Con el pase que le di a Maradona, si no hacía gol era para matarlo
* ↑ «Sorin:I feel like Enrique during his assist to Maradona». Arxivat de l'original el 2012-03-04. [Consulta: 22 març 2018].
* ↑ «el “pase-gol” del Negro Enrique». Arxivat de l'original el 2010-05-09. [Consulta: 22 març 2018].
# Kinyeti

El mont Kinyeti és la muntanya més alta del Sudan del Sud. Es troba a les muntanyes Imatong, al comtat d'Ikwoto d'Equatòria Oriental, prop de la frontera amb Uganda. El cim s'eleva fins als 3.187 msnm.
Les parts baixes de la muntanya estan cobertes de bosc exuberant. Aquests són els boscos més septentrionals de l'ecoregió de boscos montans de l'Àfrica oriental. El cim és rocós, amb pastures muntanyoses i matolls ericacis baixos dispersos, subarbustos baixos i herbes a les esquerdes de les roques. Un dels primers europeus a visitar la muntanya va ser el botànic Thomas Ford Chipp, que va descobrir el Coreopsis chippii prop del cim.

## Referències

* ↑ «Mount Kinyeti». Encyclopædia Britannica. [Consulta: 6 juliol 2011].
* ↑ Kaj Vollesen. Flora of the Sudan-Uganda border area east of the Nile, Part 1. Kgl. Danske Videnskabernes Selskab, 1998, p. 9. ISBN 87-7304-297-8.
* ↑ Paul Clammer. Sudan: the Bradt travel guide. Bradt Travel Guides, 2005, p. 5. ISBN 1-84162-114-5.
* ↑ «East African montane forests». Terrestrial Ecoregions. World Wildlife Fund. [Consulta: 6 juliol 2011].
* ↑ Kaj Vollesen. Flora of the Sudan-Uganda border area east of the Nile: Catalogue of vascular plants, 2nd part, vegetation and phytogeography, Part 2. Kgl. Danske Videnskabernes Selskab, 2005. ISBN 87-7304-318-4.
* ↑ Earl Edward Sherff. «Revision of the Genus Coreopsis». Field Museum of Natural History, Chicago, 20-10-1936.
# Wordfast

Wordfast és una eina de traducció assistida per ordinador concebuda com a col·lecció de macros per a Microsoft Word, que possibilita l'ús de memòries de traducció.
Originalment, Wordfast s'havia desenvolupat com a substitut competitiu de Trados. Per tant, existeix una relativa compatibilitat entre ambdós productes, la qual, això no obstant, es limita a la importació i exportació de memòries de traducció en format de text, i a la creació d'arxius bilingües en Microsoft Word. D'altra banda, s'utilitzen les mateixes combinacions de tecles per al treball diari del traductor.
El creador d'aquest programa és el francès Yves Champollion.
En Yahoo! existeixen diversos grups de discussió al respecte.
La versió relativament nova del programa, Wordfast Pro, es basa en llenguatge de programació Java, i d'aquesta manera es converteix en una de les poques eines de programari per a traducció que funcionen sense més mitjans auxiliars en els sistemes operatius de Linux i Mac OS (altres programes són OmegaT, Heartsome Translation Suite, CafeTran Espresso i Swordfish Translation Editor).
Entre els usuaris d'eines TAO, Wordfast s'ha convertit en un eficaç competidor de Trados. Una cosa que ho fa molt atractiu és el fet que es pot utilitzar gratuïtament en forma il·limitada, si bé limitat a memòries de traducció de 500 segments.

## Vegeu també

* Traducció automàtica
* Traducció assistida
* Memòria de traducció
* TMX

## Enllaços externs

* Lloc web de Wordfast
* Fòrum de suport a Wordfast en ProZ
# Worden (Montana)

Worden és una concentració de població designada pel cens dels Estats Units a l'estat de Montana. Segons el cens del 2000 tenia 506 habitants.

## Demografia

Segons el cens del 2000, Worden tenia 506 habitants, 223 habitatges, i 136 famílies. La densitat de població era de 98,2 habitants per km².
Dels 223 habitatges en un 27,8% hi vivien nens de menys de 18 anys, en un 46,6% hi vivien parelles casades, en un 11,2% dones solteres, i en un 39% no eren unitats familiars. En el 35,4% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,5% tenia menys de 18 anys, un 8,1% entre 18 i 24, un 25,7% entre 25 i 44, un 23,7% de 45 a 60 i un 17% 65 anys o més.
L'edat mediana era de 40 anys. Per cada 100 dones de 18 o més anys hi havia 89,4 homes.
La renda mediana per habitatge era de 22.625 $ i la renda mediana per família de 38.393 $. Els homes tenien una renda mediana de 22.434 $ mentre que les dones 20.156 $. La renda per capita de la població era de 14.319 $. Aproximadament el 3,8% de les famílies i el 8,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Worden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Worden». American Fact Finder. Oficina del Cens dels Estats Units, 12-01-2010.